
Съгласуването се извършва на основание чл. 21, ал. 5 от Закона за нормативните актове

	Относно раздел 3 „Заинтересовани страни“:
При наличие на информация, предлагаме т. 3 от идентифицираните заинтересовани страни да се допълни с информация за броя на субектите, които я съставляват.
Относно раздел 4 „Варианти на действие. Анализ на въздействията“
[bookmark: _GoBack]Считаме, че същността и обемът на предложените промени в изложението на Вариант 2 не съответстват на мащаба на предложения подход за решение - приемане на изцяло нов устройствен правилник. В тази връзка предлагаме да се обмисли възможността предложените промени да се извършат чрез промяна на съществуващия устройствен правилник, а не чрез приемането на изцяло нов.
Относно раздел 6.1. „Промяна в административната тежест за физическите и юридическите лица от прилагането на препоръчителния вариант (включително по отделните проблеми)“:
Идентифицирано е разминаване между посочената информация във Вариант 2 от Раздел 4 и избрания отговор в Раздел 6.1. В изложението на Вариант 2 в Раздел 4 е отбелязано, че не се налага увеличаване на административната тежест, докато в Раздел 6.1 е маркирано намаляване на административната тежест. Предвид същността на предложените промени считаме, че не може да се очаква намаляване на административната тежест по смисъла на Закона за ограничаване на административното регулиране и административния контрол върху стопанската дейност. В тази връзка предлагаме в Раздел 6.1 да бъде избран отговор „няма да има ефект“.
Относно раздел 11 „Информационни източници“:
В случай, че посочените източници са достъпни онлайн, предлагаме да бъдат добавени линкове към ресурсите.
Насоки за законосъобразно структуриране на администрацията
За законосъобразното структуриране на администрацията е необходимо:
1) при определяне на числеността да бъдат съобразени разпоредбите на §16 от Закона за изменение и допълнение на Закона за администрацията, обн. ДВ, бр. 15 от 2012 г. и Механизма за извършване на компенсирани промени в рамките на числеността на персонала на администрацията на изпълнителната власт, одобрен с решението по т.3 от Протокол № 66 от заседанието на Съвета за административната реформа на 6 декември 2021 г. Предвид увеличенията на числеността е необходимо да бъде проведено предварително съгласуване с администрацията на Министерския съвет;
2) при структурирането на общата администрация да бъдат съобразени разпоредбите на чл. 7 от Закона за администрацията относно дейностите, които се включват в общата администрация;
3) при вътрешното структуриране да бъдат съобразени нормативите за численост, предвидени в Наредбата за прилагане на Класификатора на длъжностите в администрацията;
4) да бъде установено разпределението на работното време съгласно чл. 51 и чл. 52 от Закона за държавния служител;
5) да бъдат спазени указанията съгласно писмо № 02.04-231 от 14 юли 2023 г. на главния секретар на Министерския съвет до главните секретари на министерствата.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.

	****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	
И.Ф. ДИРЕКТОР НА ДИРЕКЦИЯ 
„МОДЕРНИЗАЦИЯ НА АДМИНИСТРАЦИЯТА“:
(съгласно Заповед № Н-1298 от 14.08.2024 г.)

(АЛЕКО ДЖИЛДЖОВ)

